b'\n_START_ARTICLE_\nVladislovas Iva\xc5\xa1ka\n_START_PARAGRAPH_\nVladislovas Iva\xc5\xa1ka (1943 m. lapkri\xc4\x8dio 2 d. Ageni\xc5\xa1kis, Bir\xc5\xbe\xc5\xb3 vals\xc4\x8dius) \xe2\x80\x93 Lietuvos fizikas, habilituotas fizini\xc5\xb3 moksl\xc5\xb3 daktaras, profesorius, atrad\xc4\x97jas.\n_START_SECTION_\nBiografija\n_START_PARAGRAPH_\nBaig\xc4\x97 Bir\xc5\xbe\xc5\xb3 J. Janonio vidurin\xc4\x99 mokykl\xc4\x85, 1969 m. baig\xc4\x97 Vilniaus universitet\xc4\x85, 1987 m. fizikos ir matematikos moksl\xc5\xb3 daktaras._NEWLINE_Nuo 1962 m. Vilniaus universiteto bendradarbis, nuo 1993 m. Radiofizikos katedros ved\xc4\x97jas, 1990 m. profesorius._NEWLINE_Lietuvos fizik\xc5\xb3 draugijos Mokslo komisijos narys. 1995 m. Lietuvos krik\xc5\xa1\xc4\x8dioni\xc5\xb3 demokrat\xc5\xb3 partijos narys. Sutuoktin\xc4\x97 Janina, vaikai Petras, Justinas.\n_START_SECTION_\nVeikla\n_START_PARAGRAPH_\nMokslini\xc5\xb3 tyrim\xc5\xb3 sritys \xe2\x80\x93 mikrobangos ir taikomoji elektrodinamika, elektromagnetinio lauko topologin\xc4\x97s ir geometrin\xc4\x97s savyb\xc4\x97s. Atrado nenuostoviuosius elektromagnetinius virpesius ferite, i\xc5\xa1pl\xc4\x97tojo mikrobang\xc5\xb3 neapgr\xc4\x99\xc5\xbeiam\xc5\xb3j\xc5\xb3 grandini\xc5\xb3 teorij\xc4\x85.'